《登烟雨楼》
清代·汪文柏

十度凭栏九度晴，今朝烟雨一舟横。雁飞难辨空中字，橹过惟舟暗里声。

软浪成花侵寺壁，冷云如墨拥轩楹。举觞放眼吟长句，始信高楼不负名。

作者简介：安徽休宁人，原籍浙江桐乡。康熙间，官兵马司指挥，三载归里。工诗，善画墨兰，雅秀绝俗，亦工山水小品。晚年手定诗稿《柯亭余习》，朱彝尊序之。又有《古香楼吟稿》等。